Далаклиев с втора победа на Олимпиадата, надви австралиеца Бала - НДТ, Добрич, България
2018-11-21 @ 12:42 EET
Далаклиев с втора победа на Олимпиадата, надви австралиеца Бала
2012-08-01 @ 23:26 EEST
Детелин Далаклиев успя да премине успешно 1/8-финалната фаза на олимпийския турнир по бокс в категория до 56 килограма, след като победи с общ резултат 14:10 представителя на Австралия Ибрахим Бала. Развръзката в трите отделни рунда в точките бе 5-4, 3-3, 6-3 и в крайна сметка срещата завърши в полза на нашето момче.
Противникът на Далаклиев Ибрахим Бала започна двубоя по-агресивно, докато българският състезател разучаваше своя противник в първите секунди. След минута и половина на ринга в първия рунд все пак Далаклиев нанесе първия си сериозен удар над своя опонент. Постепенно българинът набра скорост и атакува Бала с хубаво кроше, а няколко секунди по-късно отново атакува добре съперника си с кроше и ляв прав. В края на първия рунд компютърът даде само една точка в полза на Далаклиев - 5-4 в негова полза.
Вторият рунд започна с леко предпазлива игра на Далаклиев, но българинът постепенно взе превъзходство над опонента си с няколко много добри удара. Нашият състезател отвори и аркада на своя противник по средата на втория рунд. Далаклиев разтвори гарда на съперника и направи хубава серия в последните секунди. В крайна сметка обаче рундът завърши при равенство 3:3 по компютърната система. Много интересното в случая бе, че четирима от петимата съдии дадоха предимство за българина, но рундът в крайна сметка бе равен, според компютърната система.
В началото на третия рунд Бала взе преимущество над Далаклиев, докато в играта на българина си личеше умора. Постепенно обаче Далаклиев намери своя противник с прав удар и кроше. В последните секунди нашето момче нанесе десен прав на своя противник, както и още няколко удара, с които да навакса.
В самия край съдиите попромениха впечатленията си с оценките си и с 6:3 в третия рунди и 14:10 нашето момче се класира за 1/4-финалите. На 5-и август той ще срещне Люк Кемпбъл (Великобритания). Той е европейски шампион от Ливърпул 2008 и световен вицешампион от Баку 2011. http://www.sportal.bg
Далаклиев с втора победа на Олимпиадата, надви австралиеца Бала | 0 брой коментари | Регистрация